[{"text_idx": "#000005", "text": "Yn ogystal ag arwain yr adran Gyflogadwyedd, mae Cath yn gyfrifol am osod cyfeiriad strategol y ti\u0302m, ac mae hi o hyd yn meddwl am ffyrdd newydd o wella, ehangu ac arloesi wrth ddarparu cymorth cyflogaeth."}, {"text_idx": "#000008", "text": "Mae James wedi treulio ei yrfa gyfan yn gweithio ym maes cyflogadwyedd a hyfforddiant, ac mae hyn wedi rhoi gwybodaeth helaeth iddo am dueddiadau cyflogaeth a\u2019r farchnad lafur leol sy\u2019n datblygu. Fel ein Dirprwy Cyfarwyddwr, mae profiad James yn ei alluogi i sicrhau bod ein rhaglen yn greadigol, yn rhyngweithiol ac ar flaen y gad o ran cymorth cyflogadwyedd arloesol."}, {"text_idx": "#000010", "text": "Y tu allan i\u2019r gwaith, mae James yn hoffi meddwl ei fod yn unigolyn sy\u2019n ymwybodol o iechyd, ond mae\u2019n mwynhau ei fwyd ychydig yn ormodol ac mae\u2019n llawn hwyl wrth drafod y pwnc hwn!"}, {"text_idx": "#000012", "text": "Mae gan Mark dros ddegawd o brofiad fel ymgynghorydd hyfforddiant corfforaethol, gan weithio gyda\u2019r gymuned fusnes ar bob lefel i ddarparu atebion recriwtio a hyfforddiant. Mae ganddo brofiad o ddatrys anghenion recriwtio busnesau, gan gynnwys dylunio rhaglenni hyfforddiant addysgol sy\u2019n cynyddu cynhyrchedd. Mae ganddo gysylltiadau da a\u0302 byd busnes, a dealltwriaeth gadarn o\u2019r economi leol ar o\u0302l gweithio trwy gylchoedd busnes amrywiol."}, {"text_idx": "#000016", "text": "Cyn ymuno a\u0302 thi\u0302m GSGD, bu Dave yn gweithio\u2019n y sector manwerthu am dros 20 o flynyddoedd, gyda dros 12 o\u2019r blynyddoedd hynny mewn ro\u0302l Uwch Rheolwr Adnoddau Dynol. Mae gan Dave wybodaeth a phrofiad eang o weithio mewn amryw o leaoliadau ledled y wlad i un o manwerthwyr mwyaf y DU, ac hefyd y profiad o fod yn bwynt cyswllt i dros 350 o aelodau o staff. Gyda\u2019r hanes yma felly, ynghyd a bod yn aelod o CIPD, Dave yw\u2019n dyn sy\u2019n gwybod ei bethau am faterion Adnoddau Dynol sy\u2019n ymwneu a\u0302 gwaith."}, {"text_idx": "#000017", "text": "Yn gweithio fel Ymghynghorydd Gweithlu, mae Dave yn gallu cynnig sgiliau AD arbenigol i\u2019r ti\u0302m, ac mae\u2019n ymrwymedig i gefnogi ystod eang o fusnesau ar draws yr ardal gyda phrofiad cynhwysfawr, ac arbenigedd mewn datblygu a chynllunio materion sy\u2019n ymwneud ag Adnoddau Dynol."}, {"text_idx": "#000020", "text": "Mae gan Louise dros 20 mlynedd o brofiad yn gweithio yn y sector cyflogadwyedd gyda chyflogwyr a phobl sy\u2019n chwilio am waith. Mae hi wedi cefnogi cyflogwyr ar eu taith i ddod yn hyderus o ran anabledd ac i ddod yn gyfarwydd ag arferion a pholisi\u0308au cydraddoldeb yn y gweithle."}, {"text_idx": "#000021", "text": "Mae Louise yn Rheolwr Prosiect profiadol ac mae hi wedi hwyluso datblygiad Dyfodol. Mae hi wedi mwynhau gweithio\u2019n agos a\u0302\u2019r ti\u0302m i ddarparu cymorth cyflogadwyedd i ddysgwyr ar draws Coleg Gw\u0302yr Abertawe. Yn ei ro\u0302l fel Rheolwr Prosiect, mae Louise yn hoff o weithio gyda thi\u0302m cyfan GSGD, gan ddefnyddio dull ymarferol o wella a datblygu ein gwasanaeth."}, {"text_idx": "#000023", "text": "Darllenwch stori yrfa Louise yma"}, {"text_idx": "#000024", "text": "Mae Sian wedi gweithio gyda Choleg Gw\u0302yr Abertawe er 2010 ac mae ganddi gyfoeth o wybodaeth am gydymffurfiaeth, yn benodol cydymffurfiaeth gysylltiedig a\u0302 phrosiectau a ariennir gan Gronfa Gymdeithasol Ewrop lle mae wedi goruchwylio prosiectau gwerth mwy na \u00a331M."}, {"text_idx": "#000028", "text": "Mae gan Matt brofiad sylweddol o gontractau lles-i-waith ac mae wedi ennill ystod o sgiliau a gwybodaeth drosglwyddadwy ym maes recriwtio. Mewn rolau blaenorol, mae Matt wedi datblygu amrywiaeth o systemau a phrosesau i sicrhau ei fod yn cynorthwyo ei gleientiaid yn y ffordd fwyaf effeithiol a llwyddiannus bosibl. Mae Matt bellach yn gallu defnyddio ei ymwybyddiaeth a\u2019i ddealltwriaeth i ddarparu strwythur cymorth newydd ac arloesol ar gyfer cleientiaid a busnesau fel ei gilydd."}, {"text_idx": "#000029", "text": "Fel Cydlynydd Prosiect, bydd Matt yn darparu gwasanaeth pwrpasol sydd wedi\u2019i deilwra i bob unigolyn sy\u2019n cerdded drwy\u2019r drws. Mae\u2019n frwd dros gynnydd cadarnhaol ac yn ymroddedig i ddarparu dull unigryw o gynnig cyngor ar gyflogadwyedd ac mae\u2019n wirioneddol ymrwymedig i helpu pobl i dyfu, datblygu a chyflawni eu nodau, beth bynnag fo\u2019r nodau hynny."}, {"text_idx": "#000032", "text": "Mae gan Rhian ddegawd o brofiad o weithio yn y sector addysg fel Darlithydd, Tiwtor ac Asesydd i Goleg Gw\u0302yr Abertawe. Yn ystod y cyfnod hwn, mae Rhian wedi cael profiad o ddatblygu cyfleusterau a darparu ystod eang o bynciau a lefelau gwahanol. Mae hi wedi gweithio a\u0302 nifer o gyflogwyr gan feithrin perthynas waith gadarn a\u0302 nhw, sydd yn ei dro wedi arwain at leoliadau gwaith a chyfleoedd cyflogaeth i\u2019r myfyrwyr. Mae gan Rhian hefyd brofiad o weithio fel Cynorthwyydd Addysgu mewn ysgol Gymraeg lleol, ac mae ganddi hanes o ddarparu cymorth un i un trwy gyfrwng y Gymraeg."}, {"text_idx": "#000033", "text": "Yn ei ro\u0302l fel Cydlynydd Prosiect, bydd gofyn i Rhian feithrin cysylltiadau cryf a\u0302 phartneriaid, cyflogwyr a chleientiaid. Mi fydd Rhian yn arwain ti\u0302m o Hyfforddwyr Gyrfa ac mae\u2019n benderfynol o ddarparu gwasanaeth o ansawdd uchel sy\u2019n diwallu anghenion pob unigolyn."}, {"text_idx": "#000035", "text": "Mae gan Sam radd mewn Llenyddiaeth Saesneg, ac angerdd dros ysgrifennu. Hi yw ein harbenigwraig y cyfryngau cymdeithasol sydd wrth ei bodd yn creu a chyflwyno cynnwys i gysylltu a\u0302 phobl o gwmpas y byd. Mae hi bob amser yn cynnig ymagwedd bersonol ac mae ei chryfderau\u2019n cynnwys moeseg gwaith penderfynol a phendant ac agwedd gyfeillgar a chadarnhaol."}, {"text_idx": "#000038", "text": "Darllenwch stori yrfa Samantha yma"}, {"text_idx": "#000039", "text": "Mae gan Beth brofiad helaeth ym maes cyflogadwyedd ac mae wedi bod yn hynod o lwyddiannus mewn amrywiaeth o swyddi sy\u2019n canolbwyntio ar gwsmeriaid yn amrywio o gwmni\u0308au o\u2019r radd flaenaf i gwmni\u0308au annibynnol llai. Mae Beth yn llawn gwybodaeth o ran darparu strategaethau cyflogaeth i weddu i gyflogwyr a\u2019u hanghenion busnes ac mae hi bob amser yn cymryd yr amser i ddarparu\u2019r atebion gorau posibl i unrhyw broblemau."}, {"text_idx": "#000040", "text": "Fel ymgynghorydd gweithlu, mae Beth yn edrych ymlaen yn fawr at ddod a\u0302\u2019i holl sgiliau a\u2019i phrofiad ynghyd yn ogystal a\u0302 gwella ei harbenigedd ymhellach. Cryfder Beth yw meithrin perthnasau proffesiynol ystyrlon ac mae hi\u2019n angerddol dros weithio\u2019n agos gyda busnesau i ddarparu gwasanaeth eithriadol."}, {"text_idx": "#000043", "text": "Mae Zoe wedi gweithio ym maes recriwtio a chyflogadwyedd am dros 17 mlynedd, gan ddod a\u0302 chyfoeth o wybodaeth i\u2019r ti\u0302m. Arweiniodd ei diddordeb mewn cyflogadwyedd at newid gyrfa i\u2019r sector lles-i-waith yn Abertawe, gan weithio gyda phobl ddi-waith tymor byr a hirdymor i\u2019w helpu i gael gwaith cynaliadwy. Ar o\u0302l pedair blynedd yn y sector hwn, symudodd Zoe i elusen cydraddoldeb rhywiol a oedd wedi gwella ei hymrwymiad i gydraddoldeb ac amrywiaeth."}, {"text_idx": "#000044", "text": "Wrth ddefnyddio ei phrofiad o sectorau cyflogadwyedd lluosog, mae Zoe yn gweithio gyda chyflogwyr i roi cyngor manwl i fusnesau ar faterion cynllunio a datblygu\u2019r gweithlu."}, {"text_idx": "#000046", "text": "Darllenwch stori yrfa Zoe yma"}, {"text_idx": "#000047", "text": "Mae gan Sarah dros ddeng mlynedd o brofiad yn y sector recriwtio a chyflogadwyedd. Wedi graddio o\u2019r Brifysgol yn 2000 gyda BA Anrh mewn Astudiaethau Cymdeithasol Cymhwysol, mae Sarah wedi rhoi ar waith ei brwdfrydedd dros weithio gyda phobl mewn rolau amrywiol, ac wedi gwella uchelgeisiau unigolion a chefnogi\u2019r rheiny sy\u2019n chwilio i ennill neu wella eu cynlluniau cyflogaeth."}, {"text_idx": "#000048", "text": "Fel rhan o di\u0302m recriwtio egni\u0308ol GSGD, mae Sarah yn hoff o baru cleientiaid gyda\u2019r swyddi/cyfleoedd cywir ac yn teimlo\u2019n freintiedig iawn i fod yn rhan o di\u0302m mor angerddol, sy\u2019n canolbwyntio ac yn gofalu am eu cleientiaid."}, {"text_idx": "#000049", "text": "Pan nad yw Sarah yn y gwaith mae hi fel arfer yn treulio amser yn cludo ei dwy ferch i weithgareddau amrywiol ar o\u0302l ysgol. Ar y penwythnosau, fodd bynnag, mae hi\u2019n hoffi treulio amser gyda\u2019i theulu ac yn dwlu ar fwyta bwyd da ac yfed gwydraid (neu ddau!) o win."}, {"text_idx": "#000050", "text": "Darllenwch stori yrfa Sarah yma"}, {"text_idx": "#000051", "text": "Fe astudiodd Owen gwrs Hysbysebu a Dylunio Brand ym Mhrifysgol y Drindod Dewi Sant, cyn penderfynu dilyn trywydd mwy strategol. Felly, fe symudodd ymlaen i astudio cwrs MSc mewn Marchnata Strategol ym Mhrifysgol Abertawe, lle cafodd gyfle i astudio agweddau \u2018tu o\u0302l i\u2019r llenni\u2019 ar reoli brandiau, moeseg ac ystyriaethau marchnata a seicoleg defnyddwyr. Fel rhan o\u2019i brofiad gwaith, fe aeth Owen i Ysgol Rheoli Prifysgol Abertawe i ddatblygu a gweithredu cynllun marchnata, er mwyn hyrwyddo cymorth cyflogadwyedd ac entrepreneuriaeth, digwyddiadau a gweithgareddau i fyfyrwyr."}, {"text_idx": "#000054", "text": "Darllenwch stori yrfa Owen yma"}, {"text_idx": "#000055", "text": "Mae gan Angela yrfa hir ac amrywiol ym maes cyflogadwyedd wedi gweithio yn y sector ers 2003. Gweithiodd Angela ar y Fargen Newydd i bobl ag anableddau gyda Shaw Trust tan 2011, gan weithio gyda phobl ag anableddau neu a oedd yn dod o gefndiroedd difreintiedig a\u2019u grymuso i ddychwelyd i gyflogaeth addas."}, {"text_idx": "#000056", "text": "Symudodd Angela i TGB Learning gan weithio gydag amrywiaeth o gleientiaid ar y Rhaglen Waith. Yma, ymgymhwysodd fel hwylusydd Cynllunio Camau ar gyfer Adfer Iechyd, gan helpu pobl i feithrin dulliau o gryfhau lles er mwyn gwella eu bywydau. Mae Angela\u2019n frwdfrydig iawn dros helpu pobl i gyflawni eu potensial llawn ac yn defnyddio ei holl brofiad yn ei ro\u0302l fel Hyfforddwr Gyrfa i barhau i gefnogi pobl ar eu taith."}, {"text_idx": "#000058", "text": "Darllenwch stori yrfa Angela yma"}, {"text_idx": "#000059", "text": "Cyn ymuno a\u0302 Gwell Swyddi, Gwell Dyfodol, bu Nicola yn gweithio i sefydliadau trydydd sector mewn amrywiaeth o rolau megis Gweithiwr Cymorth Cyflogadwyedd, Hyfforddwr Dosbarth Ffitrwydd a Hyfforddwr Personol. Mae gweithio mewn ystod eang o rolau wedi galluogi Nicola i weithio a\u0302 chleientiaid amrywiol, gan eu helpu i gyflawni eu nodau iechyd, lles a chyflogaeth yn gydamserol. Gan fagu ymagwedd gyfannol tuag at gyflogaeth a lles, mae Nicola wedi helpu gwella hyder, cymhelliad a hunanhyder ei chleientiaid fel eu bod yn gallu cyflawni eu potensial."}, {"text_idx": "#000060", "text": "Mae Nicola yn berson brwdfrydig a thrugarog sy\u2019n mwynhau gwneud gwahaniaeth cadarnhaol i fywydau eraill. Fel Hyfforddwr Gyrfa, mae Nicola llawn cymhelliant ac angerdd ac ac yn cyflwyno ei natur positif ac egni\u0308ol i\u2019r ro\u0302l."}, {"text_idx": "#000062", "text": "Darllenwch stori yrfa Nicola yma"}, {"text_idx": "#000063", "text": "Mae Farhana yn dod o gefndir diddorol iawn. Cyn ymuno a\u0302 Gwell Swyddi, Gwell Dyfodol fe roedd hi\u2019n gweithio mewn ro\u0302l oedd yn darparu cymorth AD a Recriwtio i\u2019r Heddlu a Choleg AB sefydledig yn Swindon. Mae Farhana hefyd wedi cydlynu rhaglenni gwirfoddoli a phrofiad gwaith i hybu sgiliau cyflogadwyedd yn y gymuned. Yn ogystal, mae ganddi brofiad o weithio\u2019n agos ag unigolion sy\u2019n barod i ddilyn cyfleoedd datblygu gyrfa."}, {"text_idx": "#000065", "text": "Fel Hyfforddwr Gyrfa, mae Farhana yn hoff o weithio a chwrdd ag ystod eang o bobl a phersonoliaethau gwahanol bob dydd. Mae hi\u2019n cymryd ysbrydoliaeth o\u2019u straeon ac yn eu helpu i oresgyn amrywiaeth o rwystrau."}, {"text_idx": "#000067", "text": "Darllenwch stori yrfa Farhana yma"}, {"text_idx": "#000068", "text": "Cyn ymuno a\u0302 GSGD, roedd Hayley yn gweithio i\u2019r llywodraeth leol am 6 blynedd, cyn iddi symud ymlaen i weithio fel cynorthwyydd dysgu mewn ysgol uwchradd, lle buodd hi\u2019n darparu cyngor a chymorth i fyfyrwyr ag anghenion ychwanegol ac ymddygiad heriol."}, {"text_idx": "#000069", "text": "Mae ganddi radd BSc mewn Astudiaethau Plentyndod o BCDDS, ac ar o\u0302l treulio amser yn y sector addysg, fe symudodd ymlaen i weithio fel Gweithiwr Cymorth Tenantiaeth i gymdeithasau tai ac i elusen digartrefedd. Yn y rolau yma, fe enillodd Hayley gyfoeth helaeth o brofiad yn cefnogi cleientiaid ag anghenion iechyd meddwl, problemau ynghylch dyled a diweithdra, ac nod pennaf ei gwaith oedd ceisio atal digartrefedd. Mae Hayley yn angerddol am weithio gyda grwpiau amrywiol o bobl ac mae hi\u2019n ymrwymedig i helpu unigolion i wneud y mwyaf o\u2019u potensial ac i gyflawni eu nodau."}, {"text_idx": "#000071", "text": "Darllenwch stori yrfa Hayley yma"}, {"text_idx": "#000072", "text": "Mae gan Julie dros 17 mlynedd o brofiad yn y sector Cyngor ac Arwain yn gweithio gyda Gwasanaethau Gyrfaoedd a Choleg Gw\u0302yr i wreiddio cyflogadwyedd yn ysgolion a cholegau a hwyluso ymyriadau sy\u2019n seiliedig ar waith i grwpiau ac unigolion, gan eu hannog i gyflawni eu potensial llawn."}, {"text_idx": "#000073", "text": "Fel Hyfforddwr Gyrfa, mae Julie yn defnyddio ei phrofiad o helpu cleientiaid i reoli eu gyrfaoedd i feithrin cysylltiadau a pherthnasoedd brocera a helpu cleientiaid i sicrhau cyflogaeth ystyrlon."}, {"text_idx": "#000074", "text": "Yn ei hamser hamdden, mae Julie yn hoffi teithio a dod o hyd i leoedd newydd i deithio iddynt. Yn ystod y penwythnos mae hi\u2019n hoff iawn o goginio prydau hyfryd o fwyd ac eistedd i lawr gyda\u2019i theulu mawr i fwyta."}, {"text_idx": "#000075", "text": "Darllenwch stori yrfa Julie yma"}, {"text_idx": "#000077", "text": "Mae Andrew yn Hyfforddwr Gyrfa brwdfrydig ac mae e\u2019n angerddol am newid bywydau unigolion er gwell. Mae e\u2019n mwynhau ei ro\u0302l ac yn defnyddio dulliau gweithio sy\u2019n canolbwyntio ar unigolion, gan sicrhau bod ei gleientiaid yn derbyn cymorth personol sydd wedi\u2019i deilwra, er mwyn diwallu pob un o\u2019u hanghenion personol. Mae hapusrwydd Andrew yn heintus ac mae e bob amser yn gwneud y mwyaf o\u2019i ro\u0302l, gan gefnogi ei gleientiaid a phob aelod o di\u0302m GSGD!"}, {"text_idx": "#000080", "text": "Daeth Kirsty i Abertawe i astudio Seicoleg ym Mhrifysgol Abertawe, ac ar o\u0302l ymweld a\u0302\u2019r Gw\u0302yr fe wnaeth hi benderfynu aros yma! Fe wnaeth hi gwblhau MSc yn 2018 cyn dechrau gweithio fel ymgynghorydd recriwtio yn y sector Ecoleg."}, {"text_idx": "#000081", "text": "Fel unigolyn gofalgar a charedig, hoff ran Kirsty o\u2019i ro\u0302l yw rhoi croeso cynnes i bawb sydd yn dechrau eu taith gyda GSGD. Kirsty yw pwynt cyswllt cyntaf GSGD ac mae hi\u2019n fedrus iawn yn ei gwaith. Mae hi bob tro yn barod i ddarparu help a chefnogaeth ac yn hapus i ddelio ag ymholiadau, gan ymrwymo i ddarparu\u2019r lefelau uchel o wasanaeth cwsmeriaid."}, {"text_idx": "#000082", "text": "Mae Kirsty yn dwlu ar gerddoriaeth ac wrth ei bodd yn mynd i wyliau cerddoriaeth. Mae hi hefyd yn hoff o ddarllen, treulio amser yn yr awyr agored a choginio bwydydd sbeislyd. Ffaith ddiddorol: mae Kirsty wedi bwyta tsili poethaf y byd!"}, {"text_idx": "#000083", "text": "Darllenwch stori yrfa Kirsty yma"}, {"text_idx": "#000084", "text": "Mae gan Ffion brofiad helaeth o wasanaeth cwsmeriaid gan ei bod wedi gweithio mewn sawl ro\u0302l wahanol yn y sector teithio a thwristiaeth. Mae ganddi hefyd llawer o brofiad mewn marchnata a chyfathrebu, ar o\u0302l gweithio yng Ngardd Fotaneg Genedlaethol Cymru."}, {"text_idx": "#000085", "text": "Yn drefnwr wrth reddf, mae Ffion yn gyfrifol am holl ddyletswyddau gweinyddol pencadlys GSGD, ac mae hi\u2019n ymfalchi\u0308o yn ei gallu i gadw gweithrediadau dyddiol mor llyfn a di-dor a\u0302 phosib i staff a chleientiaid. Hi yw pwynt cyswllt cyntaf GSGD ar gyfer ymholiadau, ac mae hi wrth ei bodd yn ymgysylltu a\u0302\u2019n holl ymwelwyr er mwyn sicrhau eu bod yn cael profiad cadarnhaol."}, {"text_idx": "#000088", "text": "Yn ystod ei hamser yng Ngholeg Gw\u0302yr Abertawe, fe astudiodd Amelia Harddwch, TG a Sgiliau Cyflogadwyedd. Gyda chefndir mewn cyflogadwyedd, ac ar o\u0302l derbyn cymorth ein gwasanaeth yn ystod ei chyfnod yn y coleg, mae Amelia yn dod a\u0302 phersbectif newydd i\u2019w ro\u0302l fel Derbynnydd, ac mae ganddi ddealltwriaeth unigryw o anghenion ac amgylchiadau cleientiaid."}, {"text_idx": "#000089", "text": "Ymunodd Amelia a\u0302 GSGD yn 2022 ar interniaeth haf ac mae hi bellach yn aelod amser llawn o \u2018r Ti\u0302m Derbynfa. Fel un o bwyntiau cyswllt cyntaf ein sefydliad, mae Amelia yn cynnig croeso cynnes a chyfeillgar i bob cleient ac mae hi ar gael i ateb unrhyw gwestiynau neu ymholiadau."}, {"text_idx": "#000090", "text": "Hoff ran Amelia o\u2019r swydd yw cwrdd a\u0302 chroesawu cleientiaid a\u2019u gweld yn trawsnewid yn llwyr ar o\u0302l eu hapwyntiadau cyntaf. Mae hi hefyd yn hoffi eu gwylio yn cwblhau eu nodau a gwneud y mwyaf o\u2019u potensial. Yn eu hamser hamdden, mae Amelia yn hoff iawn o ganu ac mae hi\u2019n aml yn cael gwersi canu (yn ogystal a\u0302 chanu yn y dderbynfa o bryd i\u2019w gilydd!)"}, {"text_idx": "#000091", "text": "Darllenwch stori yrfa Amelia yma"}]